कोह्‌ली साह्‌ब लगभग पंजाहें ब’रें दे होने, ओह् साढ़े मैह्‌कमे च कन्सर्वेटर न। ‘पर तुगी में सेह्‌गा करी देआं जे अज्जा कोला कोई त्रीह् ब’रे पैह्‌ले इक फॅारैस्ट अफसर ने दस्सेआ हा जे इस लाके च शलैपे दा राज ऐ, ते बासना दा इत्थें जन्म होंदा ऐ। इस लेंई, भ्रावा, तुगी सोह्‌गा रोह्‌ना पौना ऐ। जेकर आक्खें तां तेरी लाड़ी अग्गें सफारस करी ओड़ां जे ओह् बी तेरे कन्ने उत्थें उठी जा। कोह्‌ली साह्‌ब ने हासे ते गम्भीरता दे रले-मिले सुरै च अपनी गल्ल मकांदे होई आक्खेआ, सुनियै मेरा मू’ह् कन्ने तगर सूहा होई गेआ।’